
Upravni odjel za opće poslove i društvene djelatnosti
III. Javni natječaj za dodjelu financijskih sredstava udrugama
u području društvenih djelatnosti za 2026. godinu
Upute za prijavitelje

Datum objave natječaja:  9. rujna 2026. godine
Rok za dostavu prijava: 9. listopada 2026. godine
1. III. JAVNI NATJEČAJ ZA DODJELU FINANCIJSKIH SREDSTAVA UDRUGAMA U PODRUČJU DRUŠTVENIH DJELATNOSTI ZA 2026. GODINU 
III. Javni natječaj se provodi u skladu sa Zakonom o udrugama („Narodne novine“, broj 74/14, 70/17, 98/19 i 151/22) i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21).
	1.1. Opis problema


Suradnja Grada Jastrebarskog (dalje u tekstu: Grad) i udruga u području društvenih djelatnosti ogleda se većinom u različitim oblicima financijske i nefinancijske podrške koju Grad pruža. Ovaj Javni natječaj (dalje u tekstu: Natječaj) rezultat je želje za jačanjem suradnje s udrugama od društvenog, humanitarnog, socijalnog i obrazovnog značaja, suradnje s braniteljskim udrugama, te podrške u sufinanciranju projekata od općeg dobra. Grad će sukladno svojim mogućnostima sufinancirati programe/projekte udruga čija su djelatnost i ciljevi usmjereni na promicanje i razvoj društva u cjelini.
	1.2 Opći i posebni ciljevi natječaja


Opći cilj Javnog natječaja:
· jačanje suradnje s udrugama iz područja društvenih djelatnosti
Posebni cilj Javnog natječaja: 

· financiranje programa/projekata udruga koji promiču aktivnosti koje pridonose kvaliteti života djece, mladih, osobama starije životne dobi, braniteljima te ostalim aktivnostima usmjerenim na   razvoj društva u cjelini. 
	1.3. Ukupna vrijednost Javnog natječaja


Ukupno planirana vrijednost ovog Javnog natječaja je 7.500,00 EUR, a utvrđeno Godišnjim planom raspisivanja javnih natječaja Grada Jastrebarskog za 2026. godinu (KLASA: 402-02/26-01/01, URBROJ: 238-12-26-2 od 13. siječnja 2026. Godine, KLASA: 402-02/26-01/01, URBROJ: 238-12-26-4 od 28. srpnja 2026. godine i KLASA: 402-02/26-01/01, URBROJ: 238-12-26-6 od 8. rujna 2026. godine). Najniži iznos financijskih sredstava koji se može prijaviti i ugovoriti po pojedinom projektu ili programu je 270,00 EUR, a najviši iznos po pojedinom programu ili projektu je 5.000,00 EUR.

Udruge mogu na ovaj Javni natječaj prijaviti najviše dva programa/projekta koji će se provoditi tijekom 2026. godine.

Po ovom Javnom natječaju očekivana su 3 programa/projekata za koje će se ugovoriti financiranje.

2. FOMALNI UVJETI NATJEČAJA
	2.1. Prihvatljivi prijavitelji: Tko može podnijeti prijavu?


I.  Prijavu na natječaj mogu podnijeti udruge koje ispunjavaju sljedeće uvjete i to:

· da su upisane u Registar udruga Republike Hrvatske 
· da su upisane u Registar neprofitnih organizacija pri Ministarstvu financija i vode transparentno financijsko poslovanje u skladu s propisima o neprofitnom računovodstvu,

· da su se svojim statutom opredijelile za obavljanje djelatnosti i aktivnosti koje su predmet financiranja i kojima se promiču uvjerenja i ciljevi koji nisu u suprotnosti s Ustavom i zakonom,

· da su osobe/a ovlaštene za zastupanje u važećem mandatu prilikom podnošenja prijave,

· da uredno ispunjavaju ugovorne obveze preuzete na temelju prethodno sklopljenih ugovora o financiranju prema Grad Jastrebarskom te drugim davateljima financijskih sredstava iz javnih izvora,
· da se program/projekt provodi na području Grada Jastrebarskog,
· da nemaju dugovanja s osnove plaćanja za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada, 

· da se protiv Korisnika, odnosno osobe ovlaštene za zastupanje udruge i voditelja programa/projekta ne vodi kazneni postupak i da nije pravomoćno osuđen za prekršaje i kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21),

· imaju odgovarajuće organizacijske kapacitete i ljudske resurse za provedbu programa/projekta.

II.  Pravo prijave na Javni natječaj nemaju:
· prijavitelji koji ne ispunjavaju uvjete iz točke I.

· ustrojbeni oblici udruga koji nisu registrirani sukladno Zakonu o udrugama kao pravne osobe

· udruge koje su u stečajnom postupku, postupku gašenja, postupku prisilne naplate ili u postupku likvidacije

	2.2. Prihvatljivi partneri u provedbi programa/projekta


Udruge prijavitelji mogu provoditi aktivnost programa/projekta samostalno ili u partnerstvu. Partnerstvo nije obvezno prema ovom Natječaju, već je poželjno pri pripremi i provedbi programa/projekta.
Aktivnosti partnera moraju biti jasno specificirane u prijavi programa/projekta. 
Partnerstvo u organizaciji i provedbi aktivnosti dokazuje se pojedinačnom Izjavom o partnerstvu, potpisanom i ovjerenom od strane nositelja projekta i svakog partnera koji sudjeluje u provedbi programa/projekta (priložiti onoliko izjava koliko ima partnera). 
Ugovor o financijskoj potpori zaključit će se s nositeljem projekta koji je ujedno odgovoran za provedbu projekta, namjensko trošenje odobrenih sredstava i redovito izvještavanje.
	2.3. Prihvatljivi troškovi koji će se financirati ovim natječajem


Aktivnosti koje će se financirati putem javnog natječaja odnose se na aktivnosti vezane uz provedbu prijavljenog programa/projekta, a koji se provodi zaključno do 31. prosinca 2026. godine. 

Pod prihvatljivim izravnim troškovima podrazumijevaju se troškovi koji su povezani uz provedbu aktivnosti prijavljenog programa/projekta kao što su: 

· izdaci za plaće, odnosno  naknade voditeljima programa/projekta, izvoditeljima iz udruga i/ili vanjskim suradnicima koji sudjeluju u provedbi (ugovor o autorskom djelu i honorar, ugovor o djelu, ugovoro o djelu redovitog studenta, ugovor o radu) pri čemu treba navesti ime i prezime osobe koja će biti angažirana, broj mjeseci i mjesečni bruto iznos naknade
· organizacija obrazovnih aktivnosti i okruglih stolova izdaci za prijevoz i smještaj na službenim putovanjima

· grafičke usluge (grafička priprema, usluge tiskanja letaka, brošura, časopisa i sl.)

· usluge promidžbe (televizijske i radijske prezentacije, obavijesti u tiskovinama, promidžbeni materijal i sl.)

· najam ili nabavka opreme ili najam prostora nužnih za provedbu programa/projekta koja mora biti specificirana po vrsti i iznosu

· nabava materijala za povedbu prihvatljivih aktivnosti 

· ostali troškovi koji su izravno vezani za provedbu aktivnosti programa/projekta

Pod prihvatljivim neizravnim troškovima podrazumijevaju se troškovi koji nisu izravno povezani s provedbom programa/projekta, ali neizravno prodonose postizanju ciljeva (troškovi režija, uredski materijal, sitni inventar, troškovi knjigovodstva, poštanski troškovi i sl.). 

U neprihvatljive troškove spadaju:
· troškovi reprezentacije vezani uz provedbu projekta /aktivnosti/ (hrana, piće i drugo), 

· ulaganja u kapital ili kreditna ulaganja, jamstveni fondovi;

· troškovi kamata na dug;

· kazne, financijske globe i troškovi sudskih sporova;

· doprinosi za dobrovoljna zdravstvena ili mirovinska osiguranja koja nisu obvezna prema
      nacionalnom zakonodavstvu;
· plaćanje neoporezivih bonusa zaposlenima;

· bankovne pristojbe za otvaranje i vođenje računa, naknade za financijske transfere i druge
      pristojbe u potpunosti financijske prirode;

· kupnja rabljene opreme, strojeva i namještaja;

· doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za korisnika;

· donacije u dobrotvorne svrhe;

· zajmovi drugim organizacijama ili pojedincima;

· troškovi koji nisu predviđeni Ugovorom;

· troškovi koji su već bili financirani iz javnih izvora odnosno troškovi koji se u razdoblju provedbe programa/projekta financiraju iz drugih izvora;

· drugi troškovi koji nisu u neposrednoj povezanosti sa sadržajem i ciljevima projekta.
	2.4. Vidljivost programa/projekta tijekom provedbe


U svrhu informiranja javnosti i vidljivosti trošanja javnih sredstava, korisnik financiranja mora poduzeti sve mjere da objavi činjenicu da je Grad financirao ili djelomično financirao program/projekt, i to na način:
· na svim tiskanim, video i drugim materijalima vezanim uz program/projekt istaknuti logotip i naziv Grada kao institucije koja financira program/projekt;

· naziv programa/projekta i financijski doprinos Grada navodi se u svim izvještajima te u svim kontaktima s medijima; 

· u svim obavijestima i publikacijama koje se odnose na program/projekt, korisnik financiranja mora navesti da je program/projekt financiran iz proračuna Grada
	2.5. Obavezna dokumentacija za prijavu


Prijava na natječaj smatra se potpunom ukoliko sadrži sve propisane prijavne obrasce i obvezne priloge uz prijavu.  

Podnositelj prijave obvezno dostavlja sljedeću dokumentaciju: 
1) Ispunjen, potpisan i ovjeren prijavni Obrazac opisa programa/projekta (Obrazac 1.1),

2) Ispunjen, potpisan i ovjeren prijavni Obrazac proračuna programa/projekta (Obrazac 1.2),
3) Potpisanu Izjavu o nepostojanju dvostrukog financiranja (Obrazac 2), 

4) Potpisanu Izjavu o financiranim programima/projektima iz javnih izvora (Obrazac 3),

5) Potpisanu Izjavu o nekažnjavanju za osobu ovlaštenu za zastupanje udruge i voditelja programa/projekta (Obrazac 4),
6) Potpisanu Izjavu o partnerstvu, ako postoje partneri na projektu (Obrazac 5),
7) Ispunjen, potpisan i ovjeren Popis dokumentacije/priloga koji se dostavljaju uz prijavu programa/projekta (Obrazac 6)
8) Dokaz o registraciji udruge – Izvadak/Ispis iz Registra udruga Republike Hrvatske ne stariji od tri mjeseca od dana raspisivanja natječaja 
9) Dokaz o području djelovanja – dostavlja se preslika ovjerenog statuta i svih važećih izmjena i dopuna statuta udruge prijavitelja ukoliko isti nisu javno objavljeni i dostupni u Registru udruga,

10) Potvrdu Ministarstva financija/Porezne uprave o nepostojanju duga po osnovi javnih davanja. Potvrda mora biti izdana unutar roka od kada je raspisan javni natječaj do datuma podnošenja prijave.
11) Dokaz o transparentnom financijskom poslovanju – financijski izvještaj udruge, i to:
• za obveznike dvojnog knjigovodstva – obrazac PR-RAS-NPF; preslika godišnjeg Izvještaja o prihodima i rashodima za prethodnu kalendarsku godinu 

• za obveznike jednostavnog knjigovodstva – obrazac G-PR-IZ-NPF; preslika godišnjeg Izvještaja o primicima i izdacima za prethodnu kalendarsku godinu
12) Uvjerenje nadležnog suda, ne starije od šest mjeseci, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa/projekta i koja je ovlaštena potpisati ugovor o financiranju) i voditelja programa/projekta, a koje se dostavlja najkasnije prije potpisivanja ugovora o financiranju,
13) Uvjerenje nadležnog suda da se ne vodi kazneni postupak protiv osobe/osoba koje će kroz provedbu aktivnosti programa/projekta raditi s djecom ukoliko je provedba istih usmjerena na djecu kao krajnje korisnike. Uvjerenje i Izjava o suglasnosti za uvid u kaznenu evidenciju za svaku osobu dostavlja se najkasnije prije potpisivanja ugovora o financiranju, ukoliko je primjenjivo.
Podnositelj prijave može uz prijavu dostaviti sljedeću (neobaveznu) dokumentaciju:

1) Zapise, publikacije, novinske članke, fotografije koje opisuju rad udruge,
2) Presliku verifikacije programa/projekta izdane od nadležne institucije,

3) Pisma preporuke relevantnih institucija, dosadašnjih korisnika, donatora i sl.

Prijave se dostavljaju isključivo na obveznim propisanim obrascima koji su dostupni na web stranici Grada Jastrebarskog https://www.jastrebarsko.hr/jaska_info/natjecaji_i_javni_pozivi/udruge/ 
Propisane Obrasce potrebno je ispuniti i pomoću računala. 
3. POSTUPAK PRIJAVE 

	3.1. Rok za podnošenje prijava


Rok za podnošenje prijava traje do 9. listopada 2026. godine.
Sve prijave pristigle izvan roka neće biti uzete u razmatranje.

Prijave koje ne ispunjavaju uvjete iz ovog Javnog natječaja, kao i prijave bez dostavljene dokumentacije navedene u ovom natječaju smatrat će se nepotpunima i bit će odbačene.

Nepotpune ili prijave podnesene protivno uvjetima iz ovog Javnog natječaja neće se razmatrati

	3.2. Gdje i kako poslati prijavu?


Prijava na natječaj se može podnijeti u papirnatom ili elektroničkom obliku.

Prijava u elektroničkom obliku

Prijava se može dostaviti preporučenom pošiljkom u zatvorenoj omotnici koja na vanjskoj strani mora sadržavati puni naziv i adresu podnositelja prijave ili osobno predajom u pisarnicu Grada Jastrebarskog, uz naznaku: 
„III. JAVNI NATJEČAJ – PROGRAMI/PROJEKTI UDRUGA U PODRUČJU DRUŠTVENIH DJELATNOSTI ZA 2026. GODINU“ 

na adresu:

GRAD JASTREBARSKO, Trg Josipa Jurja Strossmayera 13, 10450 Jastrebarsko
Prijave u elektroničkom obliku
Prijava u elektroničkom obliku podnosi se putem elektroničke pošte na mail adresu javni.natjecaji@jastrebarsko.hr 
	3.3. Kome se obratiti ukoliko imate pitanja?


Sve dodatne informacije vezane uz natječaj mogu se zatražiti slanjem upita na e-mail adresu javni.natjecaji@jastrebarsko.hr .
U svrhu osiguranja ravnopravnosti svih potencijalnih prijavitelja, davatelj sredstava na može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

4. DONOŠENJE ODLUKE O FINANCIRANJU, PRAVO PRIGOVORA, SKLAPANJE UGOVORA I PRAĆENJE 
Odluku o financiranju programa/projekta (dalje u tekstu: Odluka) donosi Gradonačelnik na prijedlog Povjerenstva za ocjenjivanje (dalje u tekstu: Povjerenstvo). Povjerenstvo imenuje Gradonačelnik, a članovi Povjerenstva dužni su potpisati izjavu o nepristranosti i povjerljivosti. 
Ocjenjivanje pristiglih prijava vrši se prema obrascu za ocjenu programa/projekta (Obrazac 7).

U roku od 5 dana od donošenja Odluke, Grad će na službenim internetskim stranicama javno objaviti rezultate javnog natječaja s podacima o korisnicima te iznosima odobrenih sredstava financiranja programa/projekta.

U roku od 8 dana od donošenja Odluke o financiranju, Grad Jastrebarsko (dalje u tekstu: Grad) će obavijestiti udruge čiji programi/projekti nisu prihvaćeni za financiranje te o razlozima nefinanciranja njihovih programa/projekata.

Udruge imaju pravo prigovora na Odluku. Prigovor se može podnijeti samog zbog povrede natječajnog postupka. Prigovor se ne može podnijeti na odluku o neodobravanju sredstava ili visinu odobrenih sredstava.

Prigovori se podnose putem nadležnog odjela u pisanom obliku, u roku od 8 dana od dana dostave pisane obavijesti o nefinanciranju njihovog programa/projekta, a odluku o prigovoru donosi Gradonačelnik u roku od 8 dana od dana primitka prigovora. 

Sa svim korisnicima kojima su odobrena financijska sredstva za provedbu programa/projekta, Grad će u roku od 30 dana od dana donošenja Odluke potpisati ugovor o financiranju kojim će se urediti prava i obveze Grada kao davatelja financijskih sredstava i udruge kao korisnika financiranja.

U slučaju da je odobreno samo djelomično financiranje programa/projekta davatelj financijskih sredstava je obvezan s korisnikom financiranja prethodno pregovarati o stavkama proračuna programa/projekta i aktivnostima u opisnom dijelu programa/projekta koje treba izmijeniti, te je u tom slučaju moguće dodatno produljiti za najviše 30 dana.
U svrhu praćenja provedbe aktivnosti i kontrole namjenskog korištenja sredstava, korisnici kojima su temeljem Ugovora o financiranju odobrena financijska sredstva biti će obvezni dostaviti opisno i financijsko izvješće.  
„Grad Jastrebarsko uskladio je svoje poslovanje sukladno GDPR uredbi (EU) 2016/679 Europskog parlamenta i vijeća o zaštiti pojedinaca u vezi s obradom osobnih podataka i o slobodnom kretanju takvih podataka. Svojim potpisom dajete suglasnost za obradu Vaših osobnih podataka koji su prikupljeni preko ovog obrasca."  
Upute za prijavitelje

